Document ID: /roh_data/filtered/fineweb-2-filterrobots_roh.jsonl.gz/66107

L'emprema dumengia d'october vegn festivau en numerus loghens dil cantun Grischun la fiasta dil Sogn Rusari. A Sedrun ei quei era il cass dapi igl onn 1691.
La Confraternitad dil s.rusari ei vegnida fundada quei onn. La fiasta ei semantenida entochen al di dad oz. Cugl onn 1971 calan las registraziuns el register dalla confraternitad.
Ina tradiziun
Suenter las festivitads dalla davosa fiasta da parada (sogn rusari) offerevan il capitani ed il sergent in refrestg alla Cumpignia da mats e Societad da musica sco engraziament per l'honur retscharta ed era sco renconuschientscha per igl engaschi duront las fiastas da parada.